****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE UZ FINANCIJSKE IZVJEŠTAJE**

**VIDRA-Agencije za regionalni razvoj Virovitičko-podravske županije**

**za razdoblje od 1.01. do 31.12.2020. godine**

**Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz AOP 001**

Prihodi poslovanja tijekom 2020. godine ostvareni su u iznosu 5.723.119 kuna što je 98,3% prihoda ostvarenih prethodne godine, dakle prihodi poslovanja ostali su na jednakoj razini.

**Bilješka broj 2 – vezana uz AOP 045**

Pomoći iz inozemstva i od subjekata unutar općeg proračuna ostvareni su u iznosu 2.977.035 kuna što je 9,4% više u odnosu na prethodnu godinu.

Ove prihode VIDRA-Agencija za regionalni razvoj Virovitičko-podravske županije ostvarila je temeljem projekata u provedbi i provedenih projekata. Tijekom 2020. godine ostvareni su prihodi za projekt I-DARE, Europe Direct koji se provodio tijekom cijele 2020. godine, projekt Dvorac Janković u Suhopolju čija je provedba završena početkom 2020. godine, projekt RUPO-Jačanje ruralnog poduzetništva, B-Light i Pozitivne vibracije. Za projekt tehničke pomoći VIDRA-TEC 2 također su priznati prihodi sukladno ostvarenim rashodima budući da je za ovaj projekt doznačen predujam.

**Bilješka broj 3 – vezana uz AOP 067**

Tekuće pomoći temeljem prijenosa EU sredstava ostvarene su u iznosu 2.727.958 kuna što je 14,3% više nego prethodne godine.

Iznos ostvarenih prihoda na ovom kontu ovisi o brzini odobrenja Zahtjeva za nadoknadu sredstava i uplata od strane kontrolnih tijela.

Ostvareni prihodi u 2020. godini odnose se na doznake za projekte Dvorac Janković u Suhopolju u iznosu 2.672,19 kuna i 5.146,55 kuna, RUPO-Jačanje ruralnog poduzetništva u iznosu 67.071,34 kune i 46.427,07 kuna, B-Light u iznosu 259.948,19 kuna, Pozitivne vibracije u iznosu 342.780,75 kuna, 186.486,42 kune i 48.820,36 kuna, VIDRA-TEC 2 u iznosu 582.008,81 kunu, a za isti su projekt priznati predujmovi u prihode u iznosima 344.512,85 kuna, 632.520,93 kune i 209.562,76 kuna.

**Bilješka broj 4 – vezana uz AOP 069**

Prijenosi između proračunskih korisnika istog proračuna ostvareni su u iznosu 16.090 kuna što je 41,6% prihoda ostvarenih prethodne godine. Odnose se na prijenose temeljem provedbe projekta Dravska priča i njihova visina ovisi o visini odobrenih troškova projektnog partnera.

**Bilješka broj 5 – vezana uz AOP 074**

Prihodi od imovine ostvareni su u iznosu 11.212 kuna što je 316,0% više u odnosu na prošlu godinu i odnose se na pozitivne tečajne razlike po konačnoj konverziji eura i manjim dijelom na prihode od kamata na depozite po viđenju.

**Bilješka broj 6 – vezana uz AOP 105**

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 21.821 kuna i odnose se na prihode s naslova osiguranja, refundacije štete i totalne štete za oštećeni automobil u vlasništvu VIDRA-Agencije za regionalni razvoj Virovitičko-podravske županije Citroen C3.

**Bilješka broj 7 – vezana uz AOP 123**

Prihodi od prodaje proizvoda i robe te pruženih usluga i prohodi od donacija ostvareni su u iznosu 141.014 kuna što je 28,9% prihoda ostvarenih u prethodnoj godini. Razlika u prihodima od pruženih usluga odnosi se primjenu Zakona o regionalnom razvoju temeljem kojeg VIDRA-Agencija za regionalni razvoj Virovitičko-podravske županije kao regionalni koordinator ne obavlja poslove tržišnih djelatnosti već je ostavljena mogućnost provedbe ugovorenih obveza do njihovog izvršenja, te se navedeni prihodi odnose na prihode po ranije sklopljenim ugovorima.

Razlika u donacijama od pravnih i fizičkih osoba izvan općeg proračuna odnosi se na prihod po odobrenom zahtjevu za nadokandu sredstava za projekt LIFE+ koji je završio provedbu te je ovaj prihod posljednja uplata za isti.

**Bilješka broj 8 – vezana uz AOP 133**

Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu 217.361 kunu budući je to vrijednost nefinancijske imovine koja je nabavljena sredstvima doznačenim od osnivača. Sredstvima osnivača nabavaljena je sljedeća nefinancijska imovina: uredski namještaj u iznosu 17.442,56 kuna, mobilni uređaj u iznosu 128,00 kuna i osobni automobil u iznosu 199.790,04 kune.

**Bilješka broj 9 – vezana uz AOP 148**

Rashodi poslovanja tijekom 2020. godine iznosili su 5.090.123 kune što je 86,5% iznosa rashoda poslovanja prethodne godine.

**Bilješka broj 10 – vezana uz AOP 149**

Rashodi za zaposlene iznosili su 3.870.331 kunu što je 18,8% više nego prethodne godine.

Rashodi za plaće (bruto) iznosili su 3.217.681 kuna što je 20,7% više nego prethodne godine. Razlog povećanih rashoda za plaće (bruto) nalazi se u tome što je prethodne godine prosječan broj zaposlenih na osnovi sata rada iznosio 22, a 2020. godine 26 zaposlenih. Ta razlika odnosi se na povratak na posao djelatnica koje su koristile pravo na roditeljski dopst i zapošljavanju četiri nova djelatnika.

Ostali rashodi za zaposlene iznosili su 181.693 kune što je 73,5% rahoda ostvarenih prethodne godine. Ovi rashodi su smanjeni jer u 2020. godini djelatnicima nije isplaćena naknada povodom blagdana Uskrs.

**Bilješka broj 11 – vezana uz AOP 157**

Doprinosi za mirovinsko osiguranje iznosili su 14.428 kuna, dok ih prethodnih godina nije bilo. Ovi se doprinosi odnose na staž osiguranja s povećanim trajanjem za dvje djelatnice na koji su ostvarile pravo tijekom 2020. godine.

**Bilješka broj 12 – vezana uz AOP 160**

Materijalni rashodi iznosili su 1.097.072 kune što je 62,4% materijalnih rashoda ostvarenih prethodne godine.

**Bilješka broj 13 – vezana uz AOP 162**

Rashodi za službena putovanja iznosili su 32.326 kuna što je 18,8% rashoda za službena putovanja ostvarenih prethodne godine. Značajno smanjenje ovih rashoda uzrokovano je pandemijom virusa Covid-19 zbog koje su veći dio godine bila zabranjena okupljanja, a dio godine i kretanja između županija unutar Republike Hrvatske, te onemogućen prelazak granice Republike Hrvatske.

**Bilješka broj 14 – vezana uz AOP 164**

Rashodi za stručno usavršavanje zaposlenika iznosili su 8.280 kuna, što je 51,6% rashoda ostvarenih prethodne godine. Razlog smanjenja ovih rashoda jednak je razlogu opisanom u bilješci broj 13.

**Bilješka broj 15 – vezana uz AOP 166**

Rashodi za materijal i energiju ostvareni su u iznosu 117.036 kuna što je 86,0% rashoda ostvarenih prethodne godine. Razlog smanjenja je taj što su djelatnici dio godine radili od kuće što je smanjilo rashode za režijske troškove.

**Bilješka broj 16 - vezana uz AOP 171**

Rashodi za sitni inventar i auto gume iznosili su 2.645 kuna, što je veliko povećanje u odnosu na prethodnu godinu kada su iznosili tek 495 kn. Ovi rashodi nastali su zbog nabavke novih auto guma.

**Bilješka broj 17 – vezana uz AOP 174**

Rashodi za usluge ostvareni su u iznosu 631.449 kuna što je 57,4% rashoda ostvarenih prethodne godine.

Razlika se najvećim dijelom odnosi na Usluge tekućeg i investicijskog održavanja ostvarenih u iznosu 28.644 kune što je 8,1% rashoda ostvarenih prethodne godine kada su se uložila znatna sredstva na sanaciju podrumskih prostorija u zgradi sjedišta VIDRA-Agencije za regionalni razvoj Virovitičko-podravske-županije.

Razlika se odnosi i na rashode za ostale usluge koje su ostvarene u iznosu 46.009 kuna što je 19,2% rashoda ostvarenih prethodne godine. Rashodi za ostale usluge smanjeni su jer je tijekom 2020. godine nabavljano manje grafičkih i tiskarskih usluga kroz projektne aktivnosti, a prethodne su godine veliki rashodi bili i za ostale nespomenute usluge kojih sada nije bilo.

**Bilješka broj 18 – vezana uz AOP 188**

Rashodi za reprezentaciju iznosili su 23.102 kune što je 53,6% rashoda ostvarenih prethodne godine. Ranije spomenuta pandemija Covid-19 i zabrana kretanja također je utjecala na smanjenje ovih rashoda.

**Bilješka broj 19 – vezana uz AOP 190**

Rashodi za pristojbe i naknade iznosili su 6.048 kuna što je 44,7% rashoda ostvarenih prethodne godine. Razlog smanjenja ovih rashoda je taj što su ostvareni uvjeti da VIDRA-Agencija za regionalni razvoj Virovitičko-podravske županije kao poslodavac nije obavezan uplaćivati novčanu naknadu poslodavca zbog nezapošljavanja osoba s invaliditetom jer je jednoj djelatnici priznat invaliditet.

**Bilješka broj 20 – vezana uz AOP 192**

Ostali nespomenuti rashodi poslovanja ostvareni su u iznosu 2.032 kune što je 33,7% rashoda ostvarenih prethodne godine. Do smanjenja ovih rashoda došlo je zbog prestanka nabavljanja vode za piće u bocama i najma aparata za istu.

**Bilješka broj 21 – vezana uz AOP 209**

Rashodi za negativne tečajne razlike i razlike zbog promjene valutne kaluzule ostvareni su u iznosu 411 kuna, dok su prethodne godine iznosili 97 kuna. Ovi su rashodi nastali zbog konverzije eura u kune na žiro računu.

**Bilješka broj 22 – vezana uz AOP 212 i 220**

Subvencije u 2020. godini nisu isplaćivane, dok su prethodne godine iznosile 743.397 kuna. Prethodne su godine subvencije isplaćene u sklopu projekta Pozitivne vibracije.

**Bilješka broj 23 – vezana uz AOP 239**

Tekuće pomoći temeljem prijenosa EU sredstava ostvarene su u iznosu 71.538 kuna što je 23,7% više nego prethodne godine. Ovi rashodi nastali su u okviru projekta Pozitivne vibracije i odnose na prijenos sredstava partneru na projektu.

**Bilješka broj 24 – vezana uz AOP 261**

Tekuće donacije iz EU sredstava ostvarene su u iznosu 43.158 kuna što je 70,9% rashoda ostvarenih prethodne godine. Ovi rashodi nastali su u okviru projekta Pozitivne vibracije i odnose na prijenos sredstava partneru na projektu.

**Bilješka broj 25 – vezana uz AOP 341**

Rashodi za nabavu nefinancijske imovine ostvareni su u iznosu 275.670 kuna.

Odnose se na nabave računala i računalne opreme u iznosu 58.309,74 kune, uredskog namještaja u iznosu 17.442,56 kuna, mobilnih uređaja u iznosu 128,00 kuna i osobnog automobila u iznosu 199.790,04 kune.

**Bilješka broj 26 – vezana uz AOP 629 do 635**

Ukupni prihodi i primici ostvareni su u iznosu 5.723.119 kuna, ukupni rashodi i izdaci u iznosu 5.365.793 kune što čini ukupni višak prihoda i primitaka u 2020. godini od 357.326 kuna. Preneseni višak prihoda i primitaka iznosi 772.290 kuna i odnosi se na preneseni višak prihoda i primitaka iz prethodnih godina u iznosu 734.101 kunu i otpis obveza tijekom 2020. godine u iznosu 38.188 kuna. Višak prihoda i primitaka raspoloživ u sljedećem razdoblju iznosi 1.129.616 kuna.

**Bilješke uz Obrazac: Izvještaj o rashodima prema funkcijskoj klasifikaciji**

U obrazac RAS-funkcijski prema funkcijskoj se klasifikaciji razvrstavaju rashodi poslovanja u iznosu 5.090.123 kune i rashodi za nabavu nefinancijske imovine u iznosu 275.670 kuna, ukupno 5.365.793 kune.

Ukupni rashodi svrstani su u ekonomske poslove AOP 031, odnosno Ekonomske poslove koji nisu drugdje svrstani AOP 070.

**Bilješke uz Obrazac: Izvještaj o promjenama u vrijednosti i obujmu imovine i obveza**

**Bilješka broj 1 – vezana uz AOP 004**

Promjene u vrijednosti neproizvedene dugotrajne imovine iznose 516.319 kuna i odnose se na povećanje vrijednosti građevinskog zemljišta prema elaboratu procjene vrijednosti. Građevinskom zemljištu koje je nabavljeno po cijeni 9.227 kuna, temeljem elaborata procjene vrijednosti povećana je vrijednost za 516.319 kuna, te ona sada iznosi 525.546 kuna.

**Bilješka broj 2 – vezana uz uz AOP 018**

Promjene u obujmu imovine iznose 994.833 kune i odnose se na smanjenje obujma imovine zbog darovanja temeljem ugovora o prijenosu nekretnine, odnosno građevinskog zemljišta u iznosu 525.546 kuna i projektno-tehničke dokumentacije u iznosu 399.217 kuna Virovitičko-podravskoj županiji.

**Bilješka broj 3 – vezana uz AOP 026**

Promjene u obujmu financijske imovine iznose 70.070 kuna i odnose se na smanjenje obujma financijske imovine i to 21.320 kuna na otpis potraživanja za više plaćeni porez na dodanu vrijednost po obračunu u iznosu 17.520,41 kunu koji je ranije krivo knjižen i potraživanja za više plaćene ostale poreze u iznosu 3.799,31 kunu što je također ranije krivo knjiženo. Promjene u obujmu imovine odnose se i na otpis potraživanja za prihode poslovanja za koje smo uvidjeli da ih nećemo moći naplatiti u iznosu 48.750 kuna. Odluke o otpisu ovih potraživanja izglasane su na Upravnom vijeću.

**Bilješka broj 4 – vezana uz AOP 040**

Promjene u obujmu obveza iznose 38.188 kuna. Odnose se na otpis obveza koje su nastale kao krivo prenesena stanja iz 2010. godine. Obveze su smanjenje temeljem Zahtjeva za otpis obveza koji je odobren na Upravnom vijeću.

**Bilješke uz Obrazac: Bilanca**

**Bilješka broj 1 – vezana uz AOP 001 i 162**

Vrijednost imovine na dan 31.12.2020. godine (AOP 001) i obveza i vlastitih izvora (AOP 168) iznosi 2.418.795 kuna što je 58,6% u odnosu na prethodnu godinu.

**Bilješka broj 2 – vezana uz AOP 002**

Vrijednost nefinancijske imovine iznosi 790.878 kuna što je 59,4% imovine od prethodne godine. Smanjenje nefinancijske imovine vezano je uz malo nabavljene imovine i veliki ispravak vrijednosti.

**Bilješka broj 3 – vezana uz AOP 063**

Vrijednost financijske imovine iznosi 1.627.917 kuna što je 58,2% financijske imovine prethodne godine. Smanjenje financijske imovine najvećim se dijelom odnosi na smanjenje novca u banci koje na dan 31.12.2020. iznosi 1.542.730 kuna, dok je 31.12.2019. iznosilo 2.594.321 kuna.

**Bilješka broj 4 – vezana uz AOP 079**

Potraživanja za više plaćene poreze i doprinose iznose 8.867 kuna što je 21,4% potraživanja u odnosu na prethodnu godinu. Ova su potraživanja smanjena temeljem otpisa koje je detaljnije opisano u Bilješci broj 3 uz Izvještaj o promjenama u vrijednosti i obujmu imovine. Također, temeljem predaje i odobrenja obrazaca Specifikacija nepovezanih uplata uplaćena su sredstva iz državnog proračuna kao povrat više plaćenog poreza na dohodak po konačnom obračunu.

**Bilješka broj 5 – vezana uz AOP 141**

Potraživanja za prihode poslovanja iznose 14.452 kune što je 12,0% potraživanja u odnosu na prethodnu godinu. Ova su potraživanja smanjena zbog naplate po računima izdanim u 2019. godini, a naplaćena su 2020. godine, te temeljem otpisa potraživanja što je detaljnije opisano u Bilješci broj 3 uz Izvještaj o promjenama u vrijednosti i obujmu imovine.

**Bilješka broj 6 – vezana uz AOP 169**

Obveze na dan 31.12.2020. iznose 441.632 kune što je 23,2% obveza u odnosu na prethodnu godinu.

Obveze su detaljno razrađene kroz Obrazac: Obveze.

**Bilješka broj 7 – vezana uz AOP 239**

Višak prihoda poslovanja iznosi 1.129.616 kuna što je 53,9% više nego prethodne godine. Višak prihoda poslovanja detaljnije je opisan u Bilješci broj 26 uz Izvještaj o prihodima i rashodima, primicima i izdacima.

**Bilješka broj 8 – vezana uz AOP 250 i 251**

U izvanbilančnim zapisima evidentirano je 5.479.005 kuna kako slijedi:

* tuđa imovina na korištenju (zgrada na adresi Augusta Šenoe 1) u vrijednosti 2.969.005
* instrumenti osiguranja plaćanja – primljene bjanko zadužnice u iznosu 1.000.000
* instrumenti osiguranja plaćanja – izdane bjanko zadužnicu se iznosu 1.510.000.

**Obvezna bilješka uz Bilancu: Popis ugovornih odnosa i slično koji uz ispunjenje određenih uvjeta mogu postati obveza ili imovina**

Ukupna vrijednost izdanih instrumenata osiguranja je 1.510.000 kuna prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta izdanih instrumenata osiguranja** | **Broj izdanih instrumenata osiguranja** | **Ukupna vrijednost u kunama** |
| 1. | Bjanko zadužnica | 3 | 1.510.000,00 |
|  | **UKUPNO:** | **3** |  |

Ukupna vrijednost primljenih vrijednosnih papira za potrebe projekta Pozitivne vibracije u svrhu osiguranja dodjele potpora za samozapošljavanje iznosi 1.000.000 kuna prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta primljenih instrumenata osiguranja** | **Broj primljenih instrumenata osiguranja** | **Ukupna vrijednost u kunama** |
| 1. | Bjanko zadužnica | 10 | 1.000.000,00 |
|  | **UKUPNO:** | **10** |  |

**Obvezna bilješka uz Bilancu: Popis sudskih sporova u tijeku**

VIDRA-Agencija za regionalni razvoj Virovitičko-podravske županije nema sudskih sporova u tijeku.

**Bilješke uz Obrazac: Izvještaj o obvezama**

**Bilješka broj 1 – vezana uz AOP 001**

Stanje obveza na početku izvještajnog razdoblja (1.01.2020. godine) iznosilo je 1.907.333 kune.

**Bilješka broj 2 – vezana uz AOP 002 do AOP 018**

Povećanje obveza u izvještajnom razdoblju od 1.01. do 31.12.2020. godine iznosilo je 5.311.787 kuna, a odnosilo se na Obveze za zaposlene u iznosu 3.888.791 kuna, Obveze za materijalne rashode u iznosu 1.097.226 kuna, Ostale tekuće obveze u iznosu 50.100 kuna i Obveze za nabavu nefinancijske imovine u iznosu 275.670 kuna.

**Bilješka broj 3 – vezana uz AOP 019 do AOP 035**

Podmirene obveze u izvještajnom razdoblju iznosile su 6.777.489 kuna, a odnosile su se na Obveze za zaposlene u iznosu 3.816.222 kune, Obveze za materijalne rashode u iznosu 1.360.730 kuna, Ostale tekuće obveze u iznosu 1.281.485 kuna i Obveze za nabavu nefinancijske imovine u iznosu 319.052 kune.

**Bilješka broj 4 – vezana uz AOP 036**

Stanje obveza na kraju izvještajnog razdoblja, odnosno na dan 31.12.2020. godine iznosi 441.631 kunu. Od toga se 51.285 kuna odnosi na dospjele obveze na kraju izvještajnog razdoblja i 390.346 kuna na nedospjele obveze na kraju izvještajnog razdoblja.

**Bilješka broj 5 – vezana uz AOP 090**

Stanje nedospjelih obveza na kraju izvještajnog razdoblja iznosi 390.346 kuna i odnosi se na Obveze za rashode poslovanja u iznosu 386.109 kuna i Obveze za nabavu nefinancijske imovine u iznosu 4.237 kuna.

Nedospjele obveze za rashode poslovanja najvećim se dijelom odnose na obveze za plaću za prosinac 2020. godine s valutom u siječnju 2021. godine u iznosu 338.128,56 kuna, te obveze po računima s rokom dospijeća u 2021. godini u iznosu 40.378,95 kuna.

Mjesto: Virovitica

Datum: 29. siječnja 2021. godine

Osoba za kontaktiranje: Monika Jurenac, mag.oec.

Telefon: 033/722-071

Zakonski predstavnik: Emina Kovač, mag.oec.

 Zakonski predstavnik

 (potpis)